Дадатак 16

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«МУЗЫКА»**

**1. Вучэбныя праграмы**

У 2025/2026 навучальным годзе пры вывучэнні вучэбнага прадмета «Музыка» выкарыстоўваюцца вучэбныя праграмы, зацверджаныя Міністэрствам адукацыі Рэспублікі Беларусь у 2025 годзе (вучэбная праграма па вучэбным прадмеце «Музыка» для I–II класаў; вучэбная праграма па вучэбным прадмеце «Музыка» для III–IV класаў).

Вучэбныя праграмы размешчаны на нацыянальным адукацыйным партале: *<https://adu.by>*/ *[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы.](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/i-klass.html)**[I–ІV класы / I клас](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/i-klass.html);* [*II клас*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/ii-klass.html)*;*

[*https://adu.by*](https://adu.by)/ [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы.* *I–ІV класы / III клас*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/iii-klass.html)*;* [*IV клас*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/iv-klass.html)*.*

Вучэбная праграма па вучэбным прадмеце «Музыка» для I–II класаў разлічана на 34 вучэбныя гадзіны ў кожным класе, для III–IV класаў – на 35 вучэбных гадзін у кожным класе.

Вучэбная праграма па вучэбным прадмеце «Музыка» для I–II класаў з’яўляецца прынцыпова новай па сваім змесце вучэбнай праграмай і ўключае чатыры раздзелы:

«Спяваем разам» – развучванне, калектыўнае выкананне песень, прысвечаных дзяржаўным святам, святочным дням, песень пра Радзіму, сяброўства, папулярных дзіцячых песень; песень з мультфільмаў і кінафільмаў;

«Святочны свет музыкі» – вывучэнне асноў музычнай тэорыі, практычнае засваенне сродкаў музычнай выразнасці;

«Музычная культура Беларусі» – азнаямленне з беларускімі народнымі песнямі, беларускімі народнымі інструментамі; песнямі, танцамі, гульнямі зімовага, вясновага каляндарна-абрадавых цыклаў; вакальнай і інструментальнай музыкай беларускіх кампазітараў, з творчымі калектывамі і музычнымі фестывалямі і конкурсамі краіны;

«Музыка – мова, якая не патрабуе перакладу» – вывучэнне сусветнай музычнай спадчыны ў кантэксце нацыянальнай культуры.

Раздзел «Спяваем разам» разлічаны на 16 гадзін у кожным класе. Харавыя спевы разглядаюцца як адзін з найважнейшых складнікаў зместу вучэбнага прадмета «Музыка», які знаходзіць сваё адлюстраванне ва ўсіх раздзелах праграмы.

Адметнай асаблівасцю новай вучэбнай праграмы з’яўляецца яе нацэленасць на фарміраванне музычнай культуры вучняў як часткі іх духоўнай культуры, выхаванне ў іх грамадзянскасці і патрыятызму. Змест вучэбнай праграмы прадугледжвае выкананне і праслухоўванне Дзяржаўнага гімна Рэспублікі Беларусь, музычных твораў, якія адлюстроўваюць нацыянальныя культурныя традыцыі Беларусі, лепшых узораў народнай і кампазітарскай музыкі, знаёмства з традыцыйнымі музычнымі фестывалямі і конкурсамі нашай краіны.

Абноўлены музычны матэрыял, у якім вылучаны інварыянтны і варыятыўны кампаненты, што ўключаюць музычныя творы для спеваў і слухання. Выкарыстанне інварыянтнага музычнага матэрыялу ў адукацыйным працэсе забяспечвае гатоўнасць вучняў стаць актыўнымі ўдзельнікамі значных для краіны падзей і акцый пры выкананні Дзяржаўнага гімна Рэспублікі Беларусь, харавога выканання песень, прысвечаных дзяржаўным святам і святочным дням. Варыятыўны музычны матэрыял дазваляе настаўніку ўлічыць інтарэсы і музычныя перавагі вучняў, іх музычныя здольнасці.

Метадычныя рэкамендацыі па арганізацыі адукацыйнага працэсу пры вывучэнні вучэбнага прадмета «Музыка» ў I–II класах устаноў адукацыі, якія рэалізуюць адукацыйныя праграмы агульнай сярэдняй адукацыі з беларускай і рускай мовамі навучання і выхавання, размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы / I клас*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/i-klass.html)*;* [*II клас*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/ii-klass.html)*.*

Вучэбная праграма па вучэбным прадмеце «Музыка» для III–IV класаў не змянілася ў параўнанні з вучэбнай праграмай, зацверджанай у 2024 годзе. З мэтай забеспячэння пераемнасці і лагічнага завяршэння засваення яе зместу вучні III–IV класаў працягнуць навучанне па гэтай праграме ў 2025/2026 навучальным годзе.

Засваенне прынцыпова новай па сваім змесце вучэбнай праграмы па вучэбным прадмеце «Музыка» для вучняў III–IV класаў плануецца з 2026/2027 навучальнага года.

**Звяртаем увагу,** што пры рэалізацыі вучэбнай праграмы па вучэбным прадмеце «Музыка» для III–IV класаў працягнецца работа па павышэнні якасці арганізацыі вакальна-харавой дзейнасці вучняў, распачатая ў 2024/2025 навучальным годзе. У кожным класе на харавыя спевы адводзіцца 8 гадзін.

**2. Вучэбныя выданні**

Вучэбныя выданні па вучэбным прадмеце «Музыка» выдаюцца на вучэбны кабінет для работы ў класе (клас-камплект). Пры складанні раскладу вучэбных заняткаў неабходна ўлічваць магчымасць выкарыстання вучэбных дапаможнікаў па гэтым вучэбным прадмеце.

Электронныя версіі вучэбных дапаможнікаў па вучэбным прадмеце «Музыка», якія будуць выкарыстоўвацца ў 2025/2026 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/).

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Музыка» ў 2025/2026 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*.*

**3. Асаблівасці арганізацыі адукацыйнага працэсу**

Пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбнай праграмы па вучэбным прадмеце, на аснове якой складаецца каляндарна-тэматычнае планаванне, распрацоўваецца паўрочнае планаванне з улікам рэальных умоў навучання і выхавання ў канкрэтным класе. Вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбнай праграме.

У вучэбнай праграме ўтрымліваюцца пералікі тэрмінаў і паняццяў, якія падлягаюць абавязковаму засваенню, а таксама патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, якія не прадугледжаны вучэбнай праграмай.

**Рэалізацыя выхаваўчага патэнцыялу вучэбнага прадмета**

**Звяртаем увагу,** што Дырэктывай Прэзідэнта Рэспублікі Беларусь ад 09.04.2025 № 12 «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Музыка» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на вырашэнне задач паспяховага развіцця краіны.

У сувязі з гэтым выключную значнасць у арганізацыі адукацыйнага працэсу набывае змест музычнага кантэнту (узоры беларускага фальклору, творы беларускіх кампазітараў, якія апяваюць прыгажосць роднага краю, багацце духоўнага жыцця народа), а таксама методыка далучэння вучняў да нацыянальных культурных традыцый.

Важным элементам патрыятычнага выхавання вучняў з’яўляецца вывучэнне сямейных музычных традыцый, традыцый мінулых пакаленняў, музычных традыцый канкрэтнага рэгіёна. Паралельна са зваротам да мінулага ў вучняў варта развіваць цікавасць да вывучэння сучасных музычных тэндэнцый, жаданне цікавіцца музычнымі навінамі і ўмець на іх рэагаваць. Рэкамендуецца заахвочваць вучняў і стымуляваць іх да актыўнага ўдзелу ў народных святах і іншых культурных мерапрыемствах, арганізаваных ва ўстанове адукацыі, раёне; да рэалізацыі мастацка-творчых і даследчых праектаў, прысвечаных музычным традыцыям сям’і, рэгіёна, краіны; да засваення сучасных сродкаў музычнай камунікацыі (у тым ліку з выкарыстаннем інфармацыйна-камунікацыйных тэхналогій).

Пры арганізацыі адукацыйнага працэсу па вучэбным прадмеце «Музыка» неабходна кіравацца інструктыўна-метадычным пісьмом Міністэрства адукацыі Рэспублікі Беларусь [«Аб вывучэнні ва ўстановах агульнай сярэдняй адукацыі матэрыялаў аб генацыдзе беларускага народа ў гады Вялікай Айчыннай вайны»](https://adu.by/images/2023/08/imp-genotsid-2023_1.docx) *(*[*https://adu.by/*](https://adu.by/)[*Галоўная / Інфармацыя для педагогаў / Расследаванне крымінальнай справы аб генацыдзе беларускага народа*](https://adu.by/ru/pedagogam/rassledovanie-ugolovnogo-dela-o-genotside.html)*).*

Падчас выкладання вучэбнага прадмета «Музыка» неабходна кіравацца рэкамендацыямі па выкарыстанні дзяржаўнай сімволікі ва ўстановах адукацыі (размешчаны на сайце Міністэрства адукацыі): *<http://edu.gov.by> / [Галоўная / Маладзёжная палітыка / Галоўнае ўпраўленне выхаваўчай работы і маладзёжнай палітыкі / Упраўленне сацыяльнай, выхаваўчай і ідэалагічнай работы / Інфармацыя / Інфармацыйна-аналітычныя матэрыялы](http://edu.gov.by/molodezhnaya-politika/glavnoe-upravlenie-vospitatelnoy-raboty-i-molodezhnoy-politiki/upravlenie-raboty/informatsiya/informatsionno-analiticheskie-i-metodicheskie-materialy/)*. У вучняў ва ўстановах агульнай сярэдняй адукацыі неабходна сфарміраваць уменне выконваць Дзяржаўны гімн Рэспублікі Беларусь і правільна паводзіць сябе падчас яго афіцыйнага выканання.

**Фарміраванне функцыянальнай адукаванасці ў вучняў** сродкамі вучэбнага прадмета прадугледжвае мэтанакіраванае развіццё ўніверсальных кампетэнцый (універсальных вучэбных дзеянняў), неабходных для эфектыўнага прымянення набытых ведаў, уменняў і навыкаў у розных сферах жыццядзейнасці. Працэс фарміравання функцыянальнай адукаванасці патрабуе ад настаўніка прымянення метадаў і прыёмаў, арыентаваных на стымуляванне ініцыятыўнасці, самастойнасці, крэатыўнага і крытычнага мыслення вучняў. Да ліку прыярытэтных метадычных падыходаў, якія спрыяюць павышэнню ўзроўню функцыянальнай адукаванасці вучняў, адносяцца метады праблемнага, эўрыстычнага навучання, даследчы метад і метад праектаў.

Ключавая роля ў фарміраванні функцыянальнай адукаванасці належыць дыдактычным заданням, у аснову якіх пакладзены вучэбныя сітуацыі практыка-арыентаванага характару, якія не змяшчаюць гатовых узораў і алгарытмаў рашэння. Для іх паспяховага выканання патрабуецца інтэграцыя міжпрадметных ведаў і ўменняў, а таксама авалоданне ўніверсальнымі вучэбнымі дзеяннямі, якія ўключаюць навыкі пошуку, апрацоўкі, інтэрпрэтацыі і ацэнкі інфармацыі. З гэтай мэтай у адукацыйны працэс мэтазгодна ўключаць заданні, накіраваныя на фарміраванне пэўных уменняў: здабываць і выкарыстоўваць для розных мэтаў інфармацыю з тэкставых і графічных крыніц; вызначаць агульныя і адметныя характарыстыкі вывучаемых аб’ектаў або з’яў і інш.

Прыклады падобных заданняў уключаны ў дапаможнікі серыі «Учимся учиться» (2023 год).

Серыя вучэбна-метадычных комплексаў (ВМК) факультатыўных заняткаў, накіраваных на фарміраванне функцыянальнай адукаванасці вучняў, размешчана на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. І–IV класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў ІІ–IV класаў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-iii-iv-klassov.html)*.*

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў і іншае) размешчана на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html).

Пры планаванні вучэбных заняткаў настаўнік можа выкарыстоўваць прыкладнае каляндарна-тэматычнае планаванне, рэкамендаванае дзяржаўнай установай адукацыі «Акадэмія адукацыі».

У каляндарна-тэматычным планаванні да 2025/2026 года прадстаўлены разгорнутыя рэкамендацыі да кожных вучэбных заняткаў для I–II класаў.

**Звяртаем увагу**, што ў змесце вучэбнага матэрыялу па вучэбным прадмеце «Музыка» у кожным класе вызначана колькасць вучэбнага часу, адведзеная вакальна-харавой рабоце і харавым спевам. Для практычнага засваення прапануюцца песні, прысвечаныя дзяржаўным святам, святочным дням, песні пра Радзіму, дружбу, папулярныя дзіцячыя песні.

Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў мясцовага значэння, рэкамендуецца працягнуць выкарыстанне гэтай формы работы па прынцыпе тэрытарыяльнай даступнасці. З гэтай мэтай распрацаваны **Пералік экскурсійных аб’ектаў і турыстычных маршрутаў**, рэкамендаваных для наведвання вучнямі ў межах правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах.

Эфектыўнай формай арганізацыі адукацыйнага працэсу з’яўляецца правядзенне ўрокаў у музеі. Урокі могуць праводзіцца на базе музейных экспазіцый з экскурсійным суправаджэннем супрацоўнікаў музеяў. У адпаведнасці са зместам дзеючых музейных экспазіцый распрацаваны пералік тэм для правядзення вучэбных заняткаў у форме экскурсій.

Названыя вышэй пералікі размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)*.*

**Арганізацыя вакальна-харавой работы**

У 2025/2026 навучальным годзе варта працягнуць работу па павышэнні якасці арганізацыі вакальна-харавой дзейнасці вучняў. Указаны від музычнай дзейнасці валодае ўнікальным патэнцыялам як для развіцця музычнай культуры падрастаючага пакалення, так і развіцця духоўнага свету вучняў, фарміравання значных светапоглядных установак, раскрыцця і рэалізацыі творчага патэнцыялу асобы. Спеўная дзейнасць мае таксама здароўезберагальны эфект: спрыяе ўмацаванню галасавых звязак вучняў, развіццю сістэм дыхання і кровазвароту.

Рэкамендуецца прытрымлівацца наступных метадычных арыенціраў:

арганізоўваць вакальна-харавую работу з пазіцыі падтрымання дзіцячай цікавасці да сумеснага музіцыравання, развіцця ў вучняў жадання і патрэбы спяваць (у класе, сямейным асяроддзі, на святах);

гнутка падыходзіць да адбору песеннага рэпертуару: з аднаго боку, шырока ўключаць у змест вучэбных заняткаў песні выхаваўчай накіраванасці, прадстаўленыя ў вучэбнай праграме (пра Радзіму, школу, сям’ю, сяброўства), з другога – выкарыстоўваць магчымасць самастойнага дапаўнення пераліку песень, якія развучваюцца, адным-двума творамі на год з улікам інтарэсаў (запытаў) вучняў;

весці мэтанакіраваную і сістэмную работу па развіцці вакальна-харавых навыкаў спеўнай устаноўкі, спеўнага дыхання, гукаўтварэння і гуказнаўства, спеўнай артыкуляцыі і дыкцыі, ансамбля і строю, выразнага выканання твораў);

перад работай над песняй выкарыстоўваць распеўку, слыхавыя, рытмічныя і вакальныя практыкаванні;

пашыраць эмацыянальны вопыт вучняў праз усвядомленае ўспрыманне і аналіз музычных твораў, развучванне розных па характары песень, выразнае выкананне;

прадугледжваць перыядычнае паўтарэнне вывучаных песень, што будзе спрыяць больш глыбокаму засваенню музычнага рэпертуару, «упяванню» засвоенага матэрыялу, удасканаленню выканальніцкіх навыкаў.

**Звяртаем увагу**, што навучанне музыцы ў I–IV класах устаноў агульнай сярэдняй адукацыі ажыццяўляецца **на змястоўна-ацэначнай аснове (без выстаўлення адзнак)**.

На працягу навучальнага года настаўнік павінен весці сістэматычны ўлік вынікаў вучэбнай дзейнасці вучняў. Форму і від фіксацыі вынікаў засваення ўменняў і навыкаў, прадугледжаных вучэбнай праграмай па вучэбным прадмеце «Музыка», настаўнік вызначае самастойна. Пры правядзенні прамежкавай атэстацыі, атэстацыі вучняў па выніках навучальнага года выкарыстоўваюцца запісы «засвоіў(-ла)», «не засвоіў(- ла)».

Па вучэбным прадмеце «Музыка» выкананне **дамашніх заданняў** не прадугледжваецца.

Ва ўстановах агульнай сярэдняй адукацыі могуць праводзіцца факультатыўныя заняткі музычнай накіраванасці. Для правядзення **факультатыўных заняткаў** выкарыстоўваюцца вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. I–IV класы*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-i-iv-klassy.html)*.*

**4. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*https://eior.by*](https://eior.by/) – адзіны інфармацыйна-адукацыйны рэсурс;

[*https://adu.by*](https://adu.by/) *–* нацыянальны адукацыйны партал;

[*http://boxapps.adu.by*](http://boxapps.adu.by) – інтэрактыўныя дыдактычныя матэрыялы па вучэбных прадметах;

[*https://e-vedy.adu.by*](https://e-vedy.adu.by) – электронныя адукацыйныя рэсурсы нацыянальнага адукацыйнага партала.

**5. Арганізацыя метадычнай работы**

У план работы метадычных фарміраванняў настаўнікаў музыкі (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў па вучэбным прадмеце «Інфарматыка» і інш.) у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу і методыкі выкладання вучэбнага прадмета «Музыка».

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

На жнівеньскіх прадметных секцыях настаўнікаў музыкі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне агульнай сярэдняй адукацыі ў 2025/2026 навучальным годзе:

навацыі Кодэкса Рэспублікі Беларусь аб адукацыі;

нарматыўныя прававыя акты, якія рэгулююць пытанні арганізацыі адукацыйнага працэсу па вучэбным прадмеце «Музыка;

абноўленыя вучэбныя праграмы па вучэбным прадмеце «Музыка»;

эфектыўнасць выкарыстання ў адукацыйным працэсе кампанентаў вучэбна-метадычных комплексаў па вучэбным прадмеце «Музыка» з улікам абноўленых вучэбных праграм.

2. Патрабаванні да арганізацыі адукацыйнага працэсу:

стварэнне здароўезберагальных і бяспечных умоў арганізацыі адукацыйнага працэсу на ўроках па вучэбным прадмеце «Музыка»;

рэалізацыя выхаваўчага патэнцыялу ўрока па вучэбным прадмеце «Музыка»;

рэалізацыя міжпрадметных сувязей.

3. Рэалізацыя задач Года добраўпарадкавання ва ўстанове адукацыі і на прылеглай тэрыторыі.

4. Аналіз вынікаў работы метадычных фарміраванняў настаўнікаў музыкі ў 2024/2025 навучальным годзе. Планаванне работы метадычных фарміраванняў на 2025/2026 навучальны год.

На пасяджэннях метадычных фарміраванняў настаўнікаў музыкі рэкамендуецца разгледзець пытанні методыкі выкладання вучэбнага прадмета, практыка-арыентаваны характар вучэбнай дзейнасці, які абумоўлівае авалоданне вучнямі слухацкімі і выканальніцкімі ўменнямі, набыццём індывідуальнага і калектыўнага вопыту музычна-творчай дзейнасці, развіццём музычных здольнасцей з улікам наяўнага эфектыўнага педагагічнага вопыту настаўнікаў музыкі рэгіёна:

рэалізацыя выхаваўчага патэнцыялу ўрока праз знаёмства з нацыянальнай музычнай спадчынай (беларускім фальклорам, творамі беларускіх кампазітараў), далучэнне да нацыянальных культурных традыцый, слуханне і выкананне Дзяржаўнага гімна Рэспублікі Беларусь, гатоўнасць да працягу адукацыі і прафесійнага самавызначэння;

мастацка-творчая дзейнасць як сродак раскрыцця творчага патэнцыялу вучняў, развіццё мастацкага густу;

музычная дзейнасць як сумесная творчая дзейнасць настаўніка і вучняў, якая спрыяе развіццю камунікатыўных і творчых уменняў;

фарміраванне навыкаў самастойнай вучэбнай дзейнасці на ўроках па вучэбным прадмеце «Музыка»;

выкарыстанне лічбавых тэхналогій для арганізацыі адукацыйнага працэсу, уключаючы тэхналогіі штучнага інтэлекту;

выкарыстанне развіццёвага інфармацыйна-адукацыйнага асяроддзя кабінета музыкі ў адукацыйным працэсе;

прымяненне фарміруючага ацэньвання на ўроках па вучэбным прадмеце «Музыка» як умовы атрымання зваротнай сувязі ад вучняў і развіцця навыку прымянення ведаў на практыцы;

выкарыстанне эфектыўных адукацыйных стратэгій і дыферэнцыраванага навучання ў рабоце з адоранымі дзецьмі.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://www.akademy.by*](https://www.akademy.by)*/* [*Актуальныя матэрыялы / Аб Акадэміі/ Мерапрыемствы, якія праводзяцца ў перыяд паміж павышэннямі кваліфікацыі)*](https://www.akademy.by/index.php/ru/aktual/37-anons-2?clckid=41dea54c).